མ་གཞི་གཞན་ལ་ལྟ་ཚུལ་ཇི་འཛིན་དང་ལྟ་ཚུལ་དེར་ཤུགས་རྐྱེན་འབྱུང་བྱེད་ཀྱི་རྐྱེན་གཙོ་བོ་ནིདབང་ཤུགསའབའ་ཞིག་རེད།གལ་སྲིད་དབང་ཤུགས་མེད་ན།ཚུར་རོལ་གྱིས་ཕ་རོལ་གྱི་སྣང་བརྙན་དེ་རྩོམ་རིག་དང་ལོ་རྒྱུས།སྒྱུ་རྩལ་སོགས་ཇི་ལྟར་བརྒྱུད་ཀྱང་དེ་གཙོ་རྒྱུགས་ཀྱི་གཏམ་སྦྱོར་ཏུ་འགྲོ་བར་མི་སྣང་སྟེ།སྟོབས་མེད་པ་ཚོས་གཞན་གང་ཞིག་ཇི་ལྟར་བླུན་རྨོངས་དང་དམུ་ནག་ཏུ་བརྗོད་ན་ཡང་ཤུགས་རྐྱེན་མི་འབྱུང་ལ།དབང་ཤུགས་ཆེར་རྒྱས་པའི་ཚེ་ད་གཟོད་ནུས་པ་ཐོན་ཐུབ།དེས་ན་དབང་ཤུགས་ཀྱི་རྐྱེན་གྱིས་རྒྱལ་ཁབ་དང་མི་རིགས་གང་ཞིག་དང་དེའི་རིག་གནས་ནི་བྲན་གཤིས་ཆེ་ཞིང་དམུ་རྒོད་དང་མུན་ནག་དང་།རྗེས་ལུས་ཡིན་པའི་བྱང་ཐོརེ་བརྒྱབ་ན་བརྒྱབ་གོ་ཆོད་པ་ཞིག་འོངས།ཁོ་བོའི་སྙམ་པ་ལ་འདི་ནི་གནད་ཆེ་ཤོས་ཤིག་རེད་མོད་ཀྱང་།དབང་ཤུགས་མེད་ཚེ་བྱེད་ལས་མི་ཐོན་པ་འདི་སཱའི་ཏིས་ཆེར་གླེང་མི་འདུག